5.8.2022
EL
Επίσημη Εφημερίδα της Ευρωπαϊκής Ένωσης
L 205/145
ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2022/1362 ΤΗΣ ΕΠΙΤΡΟΠΗΣ της 1ης Αυγούστου 2022 για την εφαρμογή του κανονισμού (ΕΚ) αριθ.
595/2009 του Ευρωπαϊκού Κοινοβουλίου και του Συμβουλίου ως προς τις επιδόσεις των βαρέων ρυμουλκουμένων όσον αφορά την επίδρασή τους στις εκπομπές CO2, την κατανάλωση καυσίμου, την κατανάλωση ενέργειας και την αυτονομία μηδενικών εκπομπών των μηχανοκίνητων οχημάτων και για την τροποποίηση του εκτελεστικού κανονισμού (ΕΕ) 2020/683 (Κείμενο που παρουσιάζει ενδιαφέρον για τον ΕΟΧ)
Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ.
595/2009 του Ευρωπαϊκού Κοινοβουλίου και του Συμβουλίου, της 18ης Ιουνίου 2009, σχετικά με την έγκριση τύπου των μηχανοκίνητων οχημάτων και κινητήρων όσον αφορά τις εκπομπές των βαρέων επαγγελματικών οχημάτων (ευρώ VI) και σχετικά με την πρόσβαση σε πληροφορίες επισκευής και συντήρησης οχημάτων, καθώς και για την τροποποίηση του κανονισμού (ΕΚ) αριθ.
715/2007 και της οδηγίας 2007/46/ΕΚ και την κατάργηση των οδηγιών 80/1269/ΕΟΚ, 2005/55/ΕΚ και 2005/78/ΕΚ (1), και ιδίως το άρθρο 5γ πρώτο εδάφιο στοιχείο α), Έχοντας υπόψη τον κανονισμό (EE) 2018/858 του Ευρωπαϊκού Κοινοβουλίου και του Συμβουλίου, της 30ής Μαΐου 2018, για την έγκριση και την εποπτεία της αγοράς μηχανοκίνητων οχημάτων και των ρυμουλκουμένων τους και των συστημάτων, κατασκευαστικών στοιχείων και χωριστών τεχνικών μονάδων που προορίζονται για τα οχήματα αυτά, για την τροποποίηση των κανονισμών (ΕΚ) αριθ.
715/2007 και (ΕΚ) αριθ.
595/2009 και για την κατάργηση της οδηγίας 2007/46/ΕΚ (2), και ιδίως το άρθρο 24 παράγραφος 4, το άρθρο 36 παράγραφος 4, το άρθρο 44 παράγραφος 5 και το άρθρο 45 παράγραφος 7, Εκτιμώντας τα ακόλουθα: (1)
Οι επιδόσεις των οχημάτων των κατηγοριών O3 και O4 όσον αφορά την επίδρασή τους στις εκπομπές O2, την κατανάλωση καυσίμου, την κατανάλωση ηλεκτρικής ενέργειας και την αυτονομία μηδενικών εκπομπών των μηχανοκίνητων οχημάτων μπορεί να διαφέρουν ανάλογα με τις τεχνικές παραμέτρους τους.
Τα ρυμουλκούμενα με υψηλότερη απόδοση έχουν χαμηλότερη αντίσταση στην οπισθέλκουσα, με αποτέλεσμα να βελτιώνεται η ενεργειακή απόδοση του οχήματος έλξης.
Τα ρυμουλκούμενα με παρόμοιες τεχνικές παραμέτρους έχουν παρόμοιες επιπτώσεις στις εκπομπές CO2 και στην κατανάλωση καυσίμου του οχήματος έλξης.
Προκειμένου να αποτυπωθεί η ποικιλομορφία του τομέα των ρυμουλκουμένων, τα ρυμουλκούμενα θα πρέπει να χωριστούν σε ομάδες οχημάτων με παρόμοιο τύπο οχήματος, διάταξη αξόνων, μέγιστο αποδεκτό φορτίο ανά άξονα και διαμόρφωση πλαισίου.
(2)
Ο κανονισμός (ΕΕ) 2017/2400 της Επιτροπής (3) περιλαμβάνει υποχρεώσεις πιστοποίησης και κανόνες για τον προσδιορισμό των εκπομπών CO2 και της κατανάλωσης καυσίμου των βαρέων επαγγελματικών μηχανοκίνητων οχημάτων.
Ο προσδιορισμός της κατανάλωσης καυσίμου βασίζεται σε προσομοίωση σε υπολογιστή για την οποία η Επιτροπή έχει αναπτύξει το εργαλείο προσομοίωσης VECTO σύμφωνα με το άρθρο 5 παράγραφος 1 στοιχείο α) του εν λόγω κανονισμού.
Δεδομένου ότι το εργαλείο προσομοίωσης VECTO δεν μπορεί να συνυπολογίζει την επίδραση των διαφόρων ρυμουλκουμένων και δεδομένου ότι δεν υπάρχει διαθέσιμο στην αγορά λογισμικό για την αξιολόγηση της επίδρασης των ρυμουλκουμένων στην κατανάλωση ενέργειας των οχημάτων έλξης, η Επιτροπή ανέπτυξε ένα ειδικό εργαλείο προσομοίωσης ρυμουλκουμένων για τον σκοπό αυτόν.
(3)
Η αεροδυναμική αντίσταση είναι μία από τις δυνάμεις που πρέπει να υπερνικήσει το όχημα κατά την οδήγηση.
Έχει αποδειχθεί επιστημονικά ότι η χρήση κατάλληλων αεροδυναμικών διατάξεων σε ρυμουλκούμενο μπορεί να μειώσει σημαντικά την αεροδυναμική αντίσταση ενός συνδυασμού οχημάτων και, συνεπώς, την κατανάλωση ενέργειάς του.
Κατά συνέπεια, το αποτέλεσμα μείωσης που επιτυγχάνουν αυτές οι αεροδυναμικές διατάξεις θα πρέπει να πιστοποιείται.
(1) ΕΕ L 188 της 18.7.2009, σ. 1.
(2) ΕΕ L 151 της 14.6.2018, σ. 1.
(3) Κανονισμός (ΕΕ) 2017/2400 της Επιτροπής, της 12ης Δεκεμβρίου 2017, για την εφαρμογή του κανονισμού (ΕΚ) αριθ.
595/2009 του Ευρωπαϊκού Κοινοβουλίου και του Συμβουλίου όσον αφορά τον προσδιορισμό των εκπομπών CO2 και της κατανάλωσης καυσίμου των βαρέων επαγγελματικών οχημάτων και για την τροποποίηση της οδηγίας 2007/46/ΕΚ του Ευρωπαϊκού Κοινοβουλίου και του Συμβουλίου και του κανονισμού (ΕΕ) αριθ.
582/2011 της Επιτροπής (ΕΕ L 349 της 29.12.2017, σ.
1).